CELEX: 62016CN0548
Language: el
Date: 2016-10-28 00:00:00
Title: Υπόθεση C-548/16: Αίτηση προδικαστικής αποφάσεως την οποία υπέβαλε το Cour d’appel de Mons (Βέλγιο) στις 28 Οκτωβρίου 2016 — Βελγικό Δημόσιο κατά Biologie Dr Antoine SPRL

30.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/18
            
         Αίτηση προδικαστικής αποφάσεως την οποία υπέβαλε το Cour d’appel de Mons (Βέλγιο) στις 28 Οκτωβρίου 2016 — Βελγικό Δημόσιο κατά Biologie Dr Antoine SPRL
   (Υπόθεση C-548/16)
   (2017/C 030/22)
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Mons
   
      Διάδικοι στην υπόθεση της κύριας δίκης
   
   
      Εφεσείον: Βελγικό Δημόσιο
   
      Εφεσίβλητη: Biologie Dr Antoine SPRL
   
      Προδικαστικά ερωτήματα
   
   Είναι συμβατό με τους κανόνες της τέταρτης οδηγίας του Συμβουλίου, της 25ης Ιουλίου 1978, περί των ετησίων λογαριασμών εταιριών ορισμένων μορφών (οδηγία 78/660/ΕΟΚ, ΕΕ ειδ. έκδ. 06/002, σ. 17), οι οποίοι ρυθμίζουν την κατάρτιση του ισολογισμού και κατά τους οποίους:
   
               —
            
            
               οι ετήσιοι λογαριασμοί πρέπει να δίδουν την πραγματική εικόνα του ενεργητικού και παθητικού, της οικονομικής θέσεως και των αποτελεσμάτων χρήσεως της εταιρίας (άρθρο 2, παράγραφος 3, της οδηγίας)
            
         
               —
            
            
               οι προβλέψεις για κινδύνους και έξοδα προορίζονται να καλύψουν ζημίες ή απαιτήσεις τρίτων, η φύση των οποίων καθορίζεται με σαφήνεια και οι οποίες, κατά την ημερομηνία κλεισίματος του ισολογισμού είναι πιθανές ή βέβαιες, αλλά αβέβαιες ως προς το ποσό ή την ημερομηνία που θα πραγματοποιηθούν (άρθρο 20, παράγραφος 1, της οδηγίας)
            
         
               —
            
            
               Η αποτίμηση πρέπει να γίνεται με σύνεση και ιδιαίτερα:
               
                           —
                        
                        
                           στη χρήση πρέπει να περιλαμβάνονται μόνο τα κέρδη που πραγματοποιήθηκαν
                        
                     
                           —
                        
                        
                           πρέπει να λαμβάνονται υπόψη όλοι οι κίνδυνοι που είναι δυνατό να προβλεφθούν και όλες οι ζημίες που μπορεί να προκύψουν στη διάρκεια της χρήσεως ή σε προηγούμενη έστω και αν τέτοιοι κίνδυνοι ή ζημίες έγιναν αντιληπτοί στο χρονικό διάστημα που είναι μεταξύ του τέλους της χρήσεως και της ημερομηνίας συντάξεως του ισολογισμού ισολογισμού [άρθρο 31, παράγραφος 1, στοιχείο γ', σημεία αα' και ββ', της οδηγίας]
                        
                     
         
               —
            
            
               πρέπει να λαμβάνονται υπόψη έσοδα και έξοδα που αφορούν τη χρήση, ανεξάρτητα από την ημερομηνία εισπράξεως των εσόδων και την πληρωμή των εξόδων [άρθρο 31, παράγραφος 1, στοιχείο δ, της οδηγίας]
            
         
               —
            
            
               το περιεχόμενο των λογαριασμών ενεργητικού και παθητικού πρέπει να αποτιμάται χωριστά [άρθρο 31, παράγραφος 1, στοιχείο ε', της οδηγίας]
            
         να μπορεί μια εταιρία, η οποία προβαίνει σε διάθεση δικαιωμάτων προαιρέσεως επί μετοχών, να συνυπολογίζει ως έσοδο το τίμημα της εκχωρήσεως των εν λόγω δικαιωμάτων προαιρέσεως κατά τη λογιστική χρήση εντός της οποίας ασκείται το δικαίωμα αυτό ή κατά τη λήξη του, προκειμένου να συνεκτιμήσει τον κίνδυνο που φέρει ο εκδότης του δικαιώματος προαιρέσεως βάσει της δεσμεύσεως την οποία αναλαμβάνει και όχι κατά τη διάρκεια της λογιστικής χρήσεως εντός της οποίας πραγματοποιείται η εκχώρηση του δικαιώματος προαιρέσεως και εισπράττεται οριστικά το τίμημα για το εν λόγω δικαίωμα, ενώ ο κίνδυνος τον οποίο αναλαμβάνει ο εκδότης του δικαιώματος προαιρέσεως αποτιμάται χωριστά, μέσω λογιστικής εγγραφής προβλέψεως;